Lp Angelica Tikk Teie: 04.08.2025 nr 12-1/25/20-6

Kaitseministeerium

info@kaitseministeerium.ee Meie: 21.08.2025

**Vastused ja selgitused Paldiski Kasesaare tee 10 ammoniaagitehase ja Kasesaare tee 12 gaasielektrijaama keskkonnamõju hindamise aruande kohta esitatud tähelepanekutele**

OÜ Derivaat NH3 esitas Lääne-Harju Vallavalitsusele 16.06.2025 Paldiski Kasesaare tee 10 ammoniaagitehase ja Kasesaare tee 12 gaasielektrijaama keskkonnamõju hindamise (KMH) aruande eelnõu, millele Lääne-Harju Vallavalitsus küsis Keskkonnamõju hindamise ja keskkonnajuhtimissüsteemi seaduse (KeHJS) § 21 lg 1 kohaselt seisukohti asjaomastelt asutustelt. KMH aruande avalik väljapanek toimus perioodil 07.07 – 07.08.2025 ning aruande avalik arutelu toimus 11.08.2025 Paldiski linnas Rae tn 38 II korrusel Vallavolikogu saalis.

Kaitseministeerium esitas omapoolsed tähelepanekud 04.08.2025 kirjaga nr 12-1/25/20-6. Vastuväiteid aruande sisule ega ettepanekuid selle täiendamiseks ei olnud, kuid juhtisite tähelepanu võimalusele, et edasises protsessis ehitiste täpse kõrguse selgumisel võib Kaitseväe poolt lisanduda täiendavaid nõudeid või tingimusi projekti korrigeerimiseks või mõju leevendavate meetmete rakendamiseks. Ülevaade Kasesaare tee 10 projekteeritavate hoonete parameetritest lähtudes eelprojektist oli avalikule väljapanekule esitatud KMH aruande koosseisus ptk 1.3.1. Vahepeal on valminud ka Kasesaare tee 12 kavandatava gaasielektrijaama eelprojekt, mille alusel oleme täpsustanud KMH aruandes ptk 1.3.2 esitatud kirjeldusi. Käesoleva kirja lisana esitame koondkokkuvõtte projekteeritud hoonete ja rajatiste kõrgustest jm parameetritest.

Teise teemana teavitasite seoses gaasitrassi rajamisega, et Leetse tee äärsed kinnisasjad on Kaitseministeeriumi valitsemisel olevad riigimaad ning osaliselt ka koostamisel oleva Paldiski linnaku detailplaneeringu ala. Juhul, kui ammoniaagitehase või gaasielektrijaama jaoks on kavas püstitada mistahes teenindavaid tehnovõrke või -rajatisi Kaitseministeeriumi valisemisel olevatele riigimaadele või nende vahetusse naabrusse, siis palume sobivate asukohtade ja võimaluste välja selgitamiseks teha koostööd volitatud asutuse Riigi Kaitseinvesteeringute Keskusega võimalikult varases etapis. Kinnitame, et gaasitrassi rajamise teemadel võtavad projekteerijad ühendust, kui on paigas torustiku paigutuse kontseptsioon. Lisaks märgime, et KMH aruande ptk 3.1.2 täiendati konkreetsemate viidetega kooskõlastusvajaduste kohta.

Lugupidamisega

Erik Laidvee

/allkirjastatud digitaalselt/

Juhatuse liige

**Lisa:** Paldiski Kasesaare tee 10 ammoniaagitehase ja Kasesaare tee 12 gaasielektrijaama hoonete ja rajatise kõrgused jm parameetrid

Kasesaare tee 10 ammoniaagitehase hooned ja rajatised

* elektrolüüserid ja neid teenindavad seadmed – tehnoloogilised rajatised kõrgusega kuni 4 m, sh 16 elektrolüüserit, vesiniku torujahuti, vesiniku separaator (O1V202). Avariiolukordadeks on vesiniku väljaventileerimise mast eeldatava kõrgusega 20 m ja läbimõõduga 0,3 m;
* trafoalajaamad, kaks 2-korruselist hoonet: hoone nr 1 ehitusaluse pinnaga 633,3 m2 (mõõtmed 43,0 m x 14,7 m), kõrgus 14,2 m; hoone nr 2 ehitusaluse pinnaga 400,6 m2 (mõõtmed 37,3 m x 10,7 m), kõrgus 14,2 m.
* veetöötlus ja tuletõrjepumpla - veepuhastusjaam on 1-korruseline hoone, ehitusalune pind 144,7 m2 (mõõtmed 21,6 m x 6,7 m), kõrgus 7,9 m;
* Ringlusvee töötlemise ja auru tootmise plokk - tehnilised rajatised kõrgusega kuni 7 m ca 420 m2 alal;
* õhu fraktsioneerimise plokk – seadmete kõrgus kuni 18 m;
* kompressorihoone - kogu ehitisalune pind 2 072,4 m2 (mõõtmed 78,8 m x 26,3 m), kõrgus 13,4 m;
* ammoniaagi sünteesiseadmed – tehnoloogiline rajatis kõrgusega kuni 18 m; ca 200 m2 alal sünteesikolonn, soojusvahetid, kondensaator ja separaatorid, kogumismahutid;
* ammoniaagihoidla - kuni 7 m kõrgused rajatised; kokku 3 mahutit, millest üks reservis, ladustatakse veeldatud NH3 (temperatuur -34 oC), maksimaalne kogus 2 x 175 t = 350 t;
* ammoniaagi laadimissõlm - 1-korruseline hoone ehitusaluse pinnaga 327,8 m2 (mõõtmed 24,1 m x 13,6 m) ja kõrgusega kuni 7,24 m;
* ammoniaagi veokitele laadimisel ala – pumbad on paigutatud 1-korruselisse hoonesse pindalaga 441 m2, kõrgusega 8,95 m;
* ammoniaagiseadmete tõrvik – kõrgus 15 m;
* 2-korruseline büroohoone ehitusaluse pinnaga 731,6 m2 (mõõtmed 40,2 m x 18,2 m ) ja kõrgusega 9,1 m;
* pääslates on 2 valvurihoonet ehitusaluse pinnaga a’ 21,7 m2 ja kõrgusega 3,5 m;
* kogu tehase territoorium piiratakse aiaga (tsingitud ja pulbervärvitud keevispaneelidest piirdeaed), kõrgusega 2,5 m.

Kasesaare tee 12 gaasielektrijaama hooned ja rajatised

* Generaatorihoones ehitisealuse pinnaga 1 632 m2, korruselisus 2 ja kõrgus maapinnast 11,5 m. Generaatoriteks on kaheksa Wärtsilä 31SG mootorit;
* Generaatorihoone ühes seinas on mootorite õhksoojusjahutite ala ehitisealuse pinnaga 1 100 m2, kõrgus maapinnast 15 m;
* Igal mootoril on oma suitsukäik ja korsten (kõrgus 30 m), korstnad on koondatud kahte rühma ehk moodulisse. Ühe mooduli ehitisealune pind, sh väljundgaaside summutid, on ~56 m2.
* Kompressoriruum - hoone pindalaga ~60 m2, korruselisus 1 ja kõrgus maapinnast 4,2 m;
* eriotstarbeline hoone pumpade jms jaoks ehitisealuse pinnaga 27,5 m2, kõrgus maapinnast 3,0 m;
* mootorite määrdeõli mahuti kõrgusega maapinnast 3,0 m, mille juurde kuulub määrdeainete pumpla (ehitisealune pind 24 m2, kõrgus maapinnast 3,0 m);
* perspektiivis SCR reagendi ladustamise mahuti - eeldatav kõrgus kuni 5 m;
* tuletõrjepumpla paikneb kuni 60 m2 pinnaga hoones, kõrgus maapinnast kuni 5 m; tuletõrjevee mahuti pindala on 93,3 m2, kõrgus maapinnast 13,6 m;
* kontorihoone koos olme- jm ruumidega - hoone ehitisealune pind on 302 m2, korruselisus 1 ja kõrgus maapinnast 4,5 m;
* elektrijaama kontrollruumi hoone ehitisealuse pinnaga 245 m2, korruselisus 2 ja kõrgus maapinnast 6,0 m;
* töökoda-laohoone - ehitisealune pind ~152 m2, korruselisus 1, kõrgus maapinnast 5,7 m;
* pääslahoone - pind 17,4 m2, kõrgus maapinnast 2,8 m.